Mordovia

Mordovia (Russice Мордовия, tr. Mordovija), seu officiale Res Publica Mordovia (Russice Республика Мордовия, tr. Respublika Mordovija; linguis Morduae Мордовия Республикась, tr. Mordovija Respublikas' ), subiectum Foederationis Russicae est, anno 1928 ut districtus (circulus) Mordovicus creatum, anno 1930 in regionem autonomam et anno 1934 in rem publicam autonomam transformatum, et anno 2000 in Districtum (Circulum) Foederalem Subvolgensem Foederationis Russicae inclusum. Situs et area Mordovia, cum regione Novogardiensi Inferiori in septentrione, re publica Tschuvaschica in septentrio-oriente, regione Ulianovskensi in oriente, regione Pensensi in meridie et regione Resaniensi in occidente contermina, aream 26 128 km2 et circa 809 milia incolarum (anno 2015) habet. Incolae et linguae Gentes plurimae sunt Russi (53,4 % anno 2010) et Mordua (40 % anno 2010). Linguae publicae sunt lingua Russica et Linguae Morduinicae ambae, Erzia et Moxel. Loci habitati Caput Mordoviae est Saranum. Ceterae urbes Sarovia et Ardatovia et Potma (colonia urbana) sunt. Flumina Sura Volgae accola et Alatyria accola Surae sunt flumina Mordoviae maxima. Notae Nexus externi Situs interretialis administrationis Mordoviae (Russice)